projecte-aina/catalan_government_crawling huggingface dataset:
El 25 de juliol té lloc anualment un homenatge a les víctimes i combatents de la Batalla de l'Ebre al monument Cub de la Pau, situat a la cota 705 de la Serra de Pàndols, al municipi del Pinell de Brai (Terra Alta).
L'Agrupació de Supervivents de la Lleva del Biberó 41 es va encarregar d'organitzar aquest acte des del 1989 fins al 2014, coincidint amb l'aniversari de la data d'inici de la Batalla de l'Ebre.
Des de l'any 2015 l'organització va a càrrec de l'Ajuntament Pinell de Brai, el Consell Comarcal de la Terra Alta i el Consorci Memorial de la Batalla de l'Ebre (COMEBE).
Els actes institucionals es clouen amb una ofrena floral.
L'Agrupació de Supervivents de la Lleva del Biberó-41 és una associació fundada el 1983 que agrupa els ex-combatents de la Guerra Civil pertanyents a la lleva republicana de 1941.
Coneguda popularment com la Lleva del Biberó, uns 27.000 joves d'entre 17 i 18 anys van ser mobilitzats el 12 d'abril del 1938 per la Segona República Espanyola a Catalunya i tres mesos després van participar en la Batalla de l'Ebre.
L'Agrupació també integra soldats de la mateixa generació que van fer la guerra amb l'exèrcit franquista.
La cota 705 de la Serra de Pàndols, també coneguda com la Punta Alta, va ser un espai clau de la Batalla de l'Ebre, iniciada el 25 de juliol de 1938 en travessar el riu les tropes republicanes.
Amb l'ocupació de la seva privilegiada posició, els republicans podien controlar les cotes del voltant i la vall, així com el nucli del Pinell de Brai i part de la serra de Cavalls, amenaçant les poblacions de Prat de Comte, Bot i Gandesa.
Durant el mes de novembre té lloc anualment al Memorial de les Camposines un homenatge a tots els combatents en la Batalla de l'Ebre, la més dura de tota la Guerra Civil espanyola.
En els 115 dies transcorreguts entre el 25 de juliol i el 16 de novembre de 1938, la batalla va arruïnar pobles i camps i va deixar un balanç de més de 30.000 morts, 75.000 ferits i 15.000 presoners.
L'acte de record està organitzat per la Generalitat de Catalunya i l'Ajuntament de la Fatarella, i consisteix en la inauguració de les plaques amb els nous noms, que són llegits en veu alta, i parlaments institucionals i intervencions artístiques.
Finalment, els familiars de les persones recordades fan una ofrena floral al Memorial.
El Memorial està situat als peus de l'ermita de Sant Bartomeu i està integrat per les plaques que recullen els noms dels morts i desapareguts inscrits fins al moment al Cens de persones desaparegudes --gestionat per la Direcció General de Memòria Democràtica-- i una ossera on es dipositen les restes no identificades de soldats que, encara avui dia, apareixen al territori.
El monument forma part de la Xarxa d'Espais de Memòria de Catalunya i dels Espais de Memòria de la Batalla de l'Ebre, que gestiona el Consorci Memorial dels Espais de la Batalla de l'Ebre (COMEBE).
L'espai recrea un búnquer i propicia un ambient de recolliment.
Està dedicat a tots aquells que van participar en la batalla, sense distincions d'ideologies, bàndols o origen, per tal de superar la fractura social que va comportar la Guerra Civil.
És obert al públic durant tot l'any.
La Direcció General de Memòria Democràtica tramita sol·licituds de familiars, entitats memorialistes i administracions referents a la localització, la recuperació i la identificació de restes de persones desaparegudes, i a la senyalització, la dignificació i la recuperació dels llocs d'enterrament com a espais de memòria, d'acord amb la Llei 10/2009, del 30 de juny, sobre la localització i la identificació de les persones desaparegudes durant la Guerra Civil i la dictadura franquista, i la dignificació de les fosses comunes.
Exhumació i anàlisi de les restes d'un combatent republicà de la Guerra Civil, que va morir presumptament el febrer del 1939, durant l'ocupació franquista de Catalunya, i que durant vuitanta anys va restar inhumat en un camí del terme municipal de Cassà de la Selva.
Actuació duta a terme per a exhumar i identificar les restes d'Elio Ziglioli, guerriller llibertari italià assassinat el 1949 per la Guàrdia Civil a Matadepera.
Exhumació i anàlisi de les restes de disset soldats franquistes morts al Pallars Jussà, presumptament durant els combats d'abril i maig de 1938, arran de l'ocupació de la franja occidental de Catalunya per part de l'exèrcit franquista.
En aquesta pàgina trobareu les dades estadístiques corresponents a la gestió de les indemnitzacions a les persones privades de llibertat per motius polítics incloses en els supòsits previstos a la Llei 46/1977, de 15 d'octubre, d'amnistia, i excloses dels beneficis de la disposició addicional divuitena dels pressupostos generals de l'Estat per als períodes 1990 i 1992.
Aquestes estadístiques són interactives i, per tant, podeu seccionar la mostra clicant qualsevol element.
A la banda esquerra hi ha els filtres temporals i geogràfics.
Aquests filtres s'apliquen sobre tots els elements de la pàgina i són acumulatius (podeu seleccionar més d'un filtre alhora).
Per eliminar un filtre actiu, cal que torneu a pitjar l'opció activada, o bé, torneu a carregar la pàgina per esborrar tots els filtres actius.
Les gràfiques centrals corresponen a les dades personals de les persones afectades per la privació de llibertat i de les persones sol·licitants.
Aquestes gràfiques permeten seccionar la mostra obtinguda amb els filtres descrits més amunt i són excloents entre si (no acumulatives).
A la dreta trobareu dos comptadors que responen als filtres i les seccions marcades, així com el detall de les sol·licituds presentades i resoltes, classificades pel municipi de residència.
Com a la resta de la pàgina, si marqueu qualsevol dels municipis, les gràfiques us detallaran les dades personals de les persones residents.
Finalment, al peu de les gràfiques hi ha la icona que us permet ampliar la visualització de les estadístiques a tota pantalla.
Per complir amb el secret estadístic no es visualitzen les poblacions amb un nombre de sol·licituds inferior a 5.
Publicació destinada a joves per conèixer la diversitat religiosa a través de les festes
Rituals, cultures i religions del món és una publicació sobre les festes religioses.
Consta de dos volums, un de destinat a l'alumnat d'educació secundària i un altre per al professorat.
L'obra presenta la pluralitat religiosa i ofereix eines per viure responsablement i respectuosament en un entorn de diversitat religiosa, moral i cultural.
Fes festa! té com a objectiu introduir el jovent que cursa l'Educació Secundària Obligatòria o el Batxillerat al món de les festes religioses, amb finalitat de comprendre quina fe hi ha darrere de cada festa per poder convidar a viure la descoberta.
El material de consulta dedica un capítol a cada religió: budisme, cristianisme, fe bahà'í, hinduisme, islam, judaisme i sikhisme, a més d'un final sobre celebracions interreligioses i interconviccionals.
Cada capítol explica les principals festivitats de cada tradició, i es complementa amb informació de context sobre la pregària, el culte, els llocs de trobada, els textos fonamentals, els principals personatges i divinitats, les branques en què es divideix o les formes d'organització.
La guia didàctica per al professorat inclou propostes a l'entorn de tres objectius: conèixer, comprendre i celebrar.
Les activitats proposades es presenten en un format pràctic per a dur-les a terme, i s'acompanyen de recursos i bibliografia per aprofundir en la temàtica.
Fes festa! és un encàrrec de la Direcció General d'Afers Religiosos a l' Associació UNESCO per al Diàleg Interreligiós (AUDIR), entitat que va ser guardonada amb el V Memorial Cassià Just de la Generalitat de Catalunya.
Ha comptat amb la col·laboració de membres de totes les confessions exposades i la coordinació de Clara Fons i Francesc Torradeflot.
L'obra disponible en paper i en línia recull una descripció en llenguatge entenedor dels principals conceptes relacionats amb les religions que tenen més presència a Catalunya, en funció de la incidència social, cultural i històrica.
Les tradicions que s'han inclòs en aquesta publicació són les més conegudes a Catalunya, com ara el cristianisme —esglésies catòlica, evangèliques, ortodoxes i testimonis de Jehovà—, l'islam, el judaisme, l'hinduisme, el budisme, el sikhisme, el confucianisme, el taoisme i la fe bahà'í.
Estan agrupades en set temes segons la seva procedència geogràfica —les d'origen asiàtic i les d'origen mediterrani; i també per les seves característiques més comunes.
Així doncs, es tracta d'una publicació que explica amb llenguatge molt entenedor més de 300 conceptes de les religions més nombroses, i que inclou un joc de taula que fomenta el coneixement dels conceptes de forma lúdica i cooperativa.
"Diccionari de les religions per a noies i nois de 10 a 14 anys" és el resultat del treball conjunt d'experts en ciències de les religions, pedagogs, persones vinculades al món de l'ensenyament i membres de referència de les diferents comunitats religioses que coneixen la seva pròpia tradició i que sovint desenvolupen tasques relacionades amb l'educació dins la seva comunitat.
L'obra ha estat escrita per Lourdes Monfort i Ricard Toledo, il·lustrada per Leticia Ruiz, i coordinada per Pilar Claret i Francesc Torradeflot de l'Associació UNESCO per al Diàleg Interreligiós.
Aquest llibre és una versió infantil del Diccionari de religions, editat l'any 2015 per la Direcció General d'Afers Religiosos, la Fundació Bancària "la Caixa", el Termcat i l'Associació UNESCO per al Diàleg Interreligiós.
Així doncs, aquesta versió infantil, amb voluntat pedagògica, vol fer arribar aquesta informació als joves d'una manera adaptada a la seva comprensió.
Totes les biblioteques públiques ja n'han rebut un exemplar, i coincidint amb el nou curs escolar, també estarà disponible a tots els centres escolars de Catalunya.
Per facilitar-ne encara més l'accés a tota la ciutadania, en podeu descarregar gratuïtament la versió en PDF i comprar-ne l' edició en paper publicada per Editorial Claret.
El fet religiós és un patrimoni de tothom que cal preservar, i aquest Diccionari de religions vol ser una eina que ajudi a expressar i a compartir la varietat d'aquest patrimoni.
La intenció d'aquest material és informar i formar per prevenir i transformar estereotips i prejudicis, de manera que l'alteritat pugui ser descoberta en tota la seva dignitat i grandesa sense reduccions ni malentesos.
El diccionari no es presenta com una obra adreçada a especialistes, sinó a persones que per necessitats professionals o personals hagin de redactar, interpretar o difondre textos de temàtica religiosa, però sense tenir-ne un coneixement aprofundit.
Pot ser útil, doncs, a professionals dels mitjans de comunicació, de l'àmbit dels serveis socials, de la salut, de l'educació, de l'empresa, estudiants de diverses disciplines humanístiques i socials i, en general, a qualsevol persona interessada en el fenomen religiós des de qualsevol de les perspectives amb què es pot considerar.
Aquesta obra és una reedició ampliada del Vocabulari de les religions per a mitjans de comunicació, editat el 2004 per l' Associació UNESCO per al Diàleg Interreligiós.
S'ha editat amb el suport de la Direcció General d'Afers Religiosos, l'assessorament de TERMCAT (Centre de Terminologia) i la col·laboració de l' Obra Social "la Caixa".
L'internament és una mesura privativa de llibertat que obliga el menor o jove a quedar-se en un centre educatiu o terapèutic, o bé en el mateix domicili, durant el temps imposat en la sentència.
- Règim tancat: el menor o jove fa totes les activitats del programa educatiu dins d'un centre educatiu.
- Règim semiobert: el menor o jove fa algunes de les activitats del programa educatiu fora del centre.
- Règim obert: el menor o jove fa totes les activitats del programa educatiu fora del centre.
- Internament terapèutic: el menor o jove rep un tractament específic per a la seva alteració psíquica o dependència a substàncies tòxiques.
- Permanència de cap de setmana (en un centre educatiu o en el domicili): el menor o jove ha d'estar fins a un màxim de 36 hores en un centre o a casa seva, entre la tarda de divendres i la nit de diumenge.
La Direcció General d'Execució Penal a la Comunitat i de Justícia Juvenil, per mitjà del Servei de Centres Educatius, s'encarrega d'establir les línies comunes dels programes d'intervenció que es duen a terme als centres educatius de Catalunya, i de fer el seguiment de la seva execució.
Cada menor o jove internat té un programa individualitzat que inclou les activitats educatives i/o de tractament que ha de dur a terme.
Els programes d'intervenció poden ser generals, destinats a tota la població internada, o d'actuació especialitzada, només per a aquells menors i joves que tenen determinades problemàtiques.
- Hàbits bàsics i habilitats domèstiques
Programes d'actuació especialitzada
- Drogodependències i altres addicions
- Problemàtiques de salut mental
Destinat a l'execució de mesures judicials d'internament fermes i cautelars en qualsevol tipus de règim imposades a noies.
Aquest centre també disposa d'una unitat terapèutica destinada a l'execució de mesures judicials d'internament imposades a nois i noies que han de rebre una intervenció específica per la seva alteració psíquica o la seva dependència de substàncies tòxiques.
Per promoure la interoperabilitat dels sistemes informàtics
Per a la cessió d'ús d'un immoble i la seva adequació per a la ubicació i unificació dels òrgans jurisdiccionals a la localitat de Vic
Per realitzar pràctiques externes curriculars no remunerades a l'Institut de Medicina Legal de Catalunya
Per impulsar accions de foment de l'ús del català en l'àmbit registral
Per establir, en el marc de l'activitat de formació per a jutges i magistrats, el Programa de dret civil català, i reconèixer com a títol oficial, a l'efecte de l'acreditació del coneixement del dret civil català, la certificació expedida per la Universitat Oberta de Catalunya.
Per a l'establiment d'un servei del torn d'ofici destinat a persones grans en situació de vulnerabilitat
Per realitzar pràctiques acadèmiques a l'Institut de Medicina Legal de Catalunya
Per realitzar pràctiques externes curriculars no remunerades a l'equip d'assessorament tècnic civil en l'àmbit de família (EATAF)
Per a activitats que afavoreixin la docència, la recerca i el desenvolupament científic en l'àmbit de l'epidemiologia, la psiquiatria i la medicina legal.
Per a la regulació de les pràctiques externes curriculars no remunerades que facin els alumnes de la UIC als EATAF de la demarcació de Barcelona.
Per a la regulació de les pràctiques externes curriculars no remunerades que facin els alumnes de la FUOC a l'Institut de Medicina Legal de Catalunya.
Per a l'obtenció de teixits humans destinats al seu processament per a ús clínic i d'investigació a la sanitat pública
Per a la realització de pràctiques de psiquiatria forense als centres de la Xarxa de Salut Mental de Salt (Girona)
Per a la recerca biomèdica, sanitària i medicina legal
Per realitzar pràctiques externes curriculars no remunerades a l'Institut de Medicina Legal de Catalunya
Per a la realització de la part pràctica del Programa de capacitació específica en psiquiatria forense a l'Institut de Neuropsiquiatria i Addiccions (INAD)
Per a la realització de pràctiques en psiquiatria forense a l'Hospital de Santa Maria de Lleida
Pel qual s'aprova la distribució del crèdit del programa de reforma de l'Administració de justícia
Per fixar el marc de col·laboració entre l'Institut de Medicina Legal de Catalunya i el Consorci Mar Parc Salut de Barcelona
Per a la realització de pràctiques externes curriculars no remunerades a l'Institut de Medicina Legal
Per a l'adequació de l'immoble del carrer Rambla Hospital, núm. 46, de Vic i reubicació de tots els òrgans judicials a Vic
Per fomentar el coneixement i l'ús del català
Per a l'intercanvi segur d'informació entre els òrgans judicials amb seu a Catalunya i els diferents operadors jurídics
Per promoure la interoperabilitat dels sistemes informàtics
Relatiu al funcionament d'un dels espais cedits per a la utilització del Departament de Justícia en el marc del contracte de concessió per a la construcció, el manteniment i l'explotació de l'obra corresponent a la Ciutat de la Justícia de Barcelona i l'Hospitalet de Llobregat
Per establir el sistema de representació de les comunitats autònomes en el Consell Assessor de l'Assistència a les Víctimes
Per a l'execució del programa específic de foment de l'ús del català en determinades actuacions professionals
Per revisar i avaluar processos d'incapacitat temporal del personal funcionari de l'Administració de justícia a Catalunya, subjecte al règim especial de la Seguretat Social
Per a la realització de les proves d'accés a la professió d'advocat i procurador en la llengua cooficial (prorrogat fins al 5.9.2019, en data 30.12.2018 ).
Per revisar i avaluar processos d'incapacitat temporal del personal funcionari de l'Administració de justícia a Catalunya subjecte al règim especial de la Seguretat Social
Per a la formació continuada de magistrats i jutges amb destinació als òrgans judicials de Catalunya
Pel qual es formalitzen els compromisos financers de l'acord del Consell de Ministres de data 3 de juny de 2016 en què s'aprova la distribució del crèdit del programa de reforma de l'Administració de justícia
Per a la realització de pràctiques externes curriculars no remunerades a l'Equip d'Assessorament Tècnic Civil en l'Àmbit de Família (EATAF)
Per establir els termes en què els vehicles amb personal dels jutjats dels partits judicials de Berga, de la Seu d'Urgell i de Puigcerdà que circulin pel peatge del túnel del Cadí, estaran exempts del pagament del peatge quan duguin a terme serveis en terrenys adscrits a la concessió, o amb motiu de serveis o actuacions urgents.
Per a la coordinació de situacions greus de seguretat i d'ordre públic durant la pràctica dels actes processals de comunicació i tasques d'auxili i cooperació
Per a la col·laboració en la realització d'activitats formatives
Per a la realització del treball final de màster en el marc del Màster universitari en genètica, física i química forense
Per a la realització de pràctiques externes curriculars no remunerades a l'Institut de Medicina Legal i Ciències Forenses de Catalunya
Per a la col·laboració en la selecció de normes, la difusió i el manteniment del Codi civil, basat en els textos consolidats de les normes que elabora el Portal Jurídic de Catalunya
Per a l'actualització pràctica dels metges forenses de l'Institut de Medicina Legal i Ciències Forenses de Catalunya i dels facultatius de l'Institut Nacional de Toxicologia i Ciències Forenses
Per implementar l'accés al Sistema d'Història Clínica Compartida de Catalunya (HCCC) per part dels metges forenses implicats en la pràctica d'autòpsies judicials i altres peritatges medico legals
Per al funcionament d'un servei d'orientació jurídica als ciutadans
Per facilitar la normativa estatal consolidada en català - LexCat, per nodrir la base de dades del Portal Jurídic de Catalunya
Per realitzar activitats docents, estudis i col·laboracions i per aprofitar els recursos respectius en l'àmbit de la medicina legal i forense.
Per dur a terme pràctiques acadèmiques externes curriculars no remunerades a l'Equip d'Assessorament Tècnic Civil en l'Àmbit de Família
Per a l'enviament, la recepció i la gestió telemàtica d'atestats policials.
Per a l'establiment del marc d'actuació en matèria de prestació d'assistència jurídica gratuïta durant l'any 2019
El teatre de la Biblioteca de Catalunya acollirà un homenatge el pròxim 5 d'octubre amb un recital de poesia i intervencions musicals
El Memorial Democràtic i la Direcció General de Memòria Democràtica organitzen el pròxim 5 d'octubre a les 19 hores un acte al teatre de la Biblioteca de Catalunya en record al Primer Festival Popular de Poesia Catalana, que es va celebrar el 25 d'abril de 1970 al Gran Price de Barcelona, ara fa 50 anys.
L'acte portarà per títol 'Festival Popular de Poesia Catalana 1970-2020.
50 anys del Price dels Poetes'.
Dirigit per Ona Balló i Manuel Guerrero, serà una commemoració del recital de poesia de fa cinc dècades, que es va convertir en un esdeveniment antifranquista i de solidaritat amb els presos polítics.
Hi van participar uns 70 poetes, entre els quals Pere Quart o Gabriel Ferrater.
L'actriu Carme Sansa, que ja va recitar poemes al festival de 1970, serà l'encarregada de conduir l'homenatge.
Hi intervindrà la consellera de Justícia, Ester Capella, que presidirà l'acte; el president de l'Associació Catalana d'Ex-presos Polítics del franquisme, Carles Vallejo; el codirector escènic del recital de poesia al Price, Feliu Formosa i el director de cinema Pere Portabella.
Hi col·laboren l'Associació Catalana d'Ex-presos Polítics del Franquisme, la Institució de les Lletres Catalanes, la Perla29 i Lastor Media.
Recital de poesia amb 30 poetes
Hi haurà un recital de poesia protagonitzat per 30 poetes de diferents estils i generacions, com ara Marta Pessarrodona -que ja hi va ser l'any 1970-, Juana Dolores Romero, Francesc Parcesisas, Perejaume o Maria Cabrera, entre d'altres.
El recital anirà acompanyat d'intervencions musicals de la compositora Marina Herlop.
Es projectarà també la pel·lícula 'Poetes catalans', del cineasta Pere Portabella.
En les imatges s'hi pot veure Pere Quart, Joan Brossa, Salvador Espriu i Gabriel Ferrater.
Aquesta vegada, el cineasta Isaki Lacuesta filmarà una pel·lícula de l'acte a la Biblioteca de Catalunya.
La gravació serà amb un rodatge multicàmera, que comptarà amb un equip compost per professionals i alumnes de l'ESCAC i la Universitat Pompeu Fabra.
Les inscripcions per assistir a l'acte es podran fer, a partir de l'1 d'octubre, al web del Memorial Democràtic [URL].
L'acte es podrà seguir per streaming al canal de Youtube de la institució mitjançant aquest enllaç https://youtu.be/PMRqjSrjLZY
Si al festival de 1970 Josep Guinovart va ser l'autor del cartell, enguany el cartell dels 50 anys del Price ha estat obra de l'artista Frederic Amat, el qual va participar a l'acte de 1970 com a escenògraf.
El Primer Festival de Poesia Popular Catalana va ser un recital de poesia resistent esdevingut un clam per les llibertats, que va aplegar 3.000 persones i va comptar amb la participació de poetes i actors de totes les generacions.
Els treballs en benefici de la comunitat (TBC) són una mesura penal alternativa a la presó que consisteix en el fet que la persona penada du a terme determinades activitats en entitats del seu entorn comunitari per tal que, al mateix temps que compleix la pena, compensi o repari el dany causat pel delicte comès.
El Departament de Justícia, mitjançant l'Àrea de Mesures Penals Alternatives, realitza l'execució dels TBC a través dels delegats d'execució de mesures i amb el suport indispensable d'entitats de tota mena ubicades arreu del territori, les quals aporten diferents equipaments on poder executar aquestes mesures.
En aquest mapa es reflecteix el total de les entitats, dels equipaments i de les places que ens ofereixen per fer les activitats dels TBC a tot Catalunya.
Tanmateix, només les entitats que ens han autoritzat a fer-ho, hi figuren identificades nominalment.
Informació sobre els serveis d'atenció a la víctima del delicte
Informació per a les persones internes als centres penitenciaris i per a les seves famílies
Informació per a les famílies de les persones internes als centres educatius
Mesures de prevenció en l'àmbit funerari i els llocs de culte
Problemes de guarda i custòdia, programa especial de mediació telemàtica